open-index/open-wikipedia-markdown huggingface dataset:
Isla Cristina

Praia do Cantil, Isla Cristina|300px|miniatura**Isla Cristina** é un municipio español situado na costa occidental da provincia de Huelva, Andalucía, a uns 7&nbsp;km da fronteira portuguesa e encadrado na comarca da Costa Occidental. No ano 2009 contaba cunha poboación de 21.324 habitantes. A superficie do municipio é duns 49,36&nbsp;km².
 
As súas orixes remóntanse á fundación dunha colonia pesqueira por cataláns e valencianos tras o terremoto de Lisboa de 1755, que creceu ata obter o seu propio concello en 1833 e absorber despois ao antigo municipio de La Redondela en 1887.

A actividade principal é a pesca, favorecida polo seu importante porto. A súa lonxa é a primeira por poxas de peixe fresco de Andalucía e a segunda por tonelaxe, só superada por Cádiz. A actividade turística tamén ten unha presenza remarcable.

No termo municipal atópanse as Marismas de Isla Cristina, protexidas mediante a forma de Paraxe Natural, e tamén varias zonas de piñeiro e matogueira do cinto dunar costeiro pertencentes e xestionados por ICONA-INIA. Debido á súa orientación leste-oeste, as postas de sol que acaban entre o mar e a terra serviron de inspiración a varios poetas, chegando a crear a ruta das postas de sol, con citas soadas de afamados poetas como Rafael Alberti, Gerardo Diego, Juan Ramón Jiménez ou Luis Cernuda.

## Demografía 
## Galería de imaxes 

Ficheiro:Paraje Natural marismas de Isla Cristina.JPG|Paraxe natural das Marismas de Isla Cristina
Ficheiro:Isla Cristina Gran Via RPR.JPG|Gran Vía
Ficheiro:Isla Cristina Plaza Flores.JPG|Praza das Flores
Ficheiro:Muelle Catena Isla Cristina.JPG|Peirao e lonxa de Isla Cristina
Ficheiro:Isla Cristina-Salinas.jpg|Gaivotas nas Salinas de Vistahermosa
Ficheiro:Isla Cristina ocasoenpuerto.JPG|Posta de sol no porto deportivo
Ficheiro:Isla Cristina fabricas en muelle.JPG|Peirao e fábricas
Ficheiro:Isla Cristina-ParroquiadelosDolores.jpg|Igrexa parroquial das Dores

## Notas 
## Ligazóns externas 
*PGOU de Isla Cristina 
* Ventana del Visitante de los Espacios Naturales Protegidos de Andalucía - Paraje Natural Marismas de Isla Cristina.
Fundación Plácido Castro

miniatura|Presentación dun libro con artigos de Plácido Castro|esquerda

A **Fundación Plácido Castro** é unha fundación galega constituída a iniciativa do Instituto Galego de Análise e Documentación Internacional e que ten coma obxectivos manter viva a memoria de Plácido Castro e fomentar a tradución de libros ao galego. Ten a súa sede no Pazo de Torrado, en Cambados.

A fundación está integrada polo IGADI, a Asociación de Tradutores Galegos, e os concellos de Cambados, Corcubión e Vilagarcía de Arousa. A súa actividade máis destacada é a concesión anual do Premio de Tradución Plácido Castro.

En 2024 a presidencia pasou de Xulio Ríos a Jacobo Domínguez Pedreira .

En 2025 a Fundación pasou a custodiar os fondos sobre temática céltica e artúrica da biblioteca de Xoán Bernárdez Vilar.

## Notas
Mejorada del Campo

**Mejorada del Campo** é un municipio do centro de España, na Comunidade de Madrid, a uns 21&nbsp;km ó leste de Madrid. Segundo datos do INE, o municipio conta cunha poboación de 22.488 habitantes (2009).

## Características
O pequeno termo municipal, de 17,21&nbsp;km², limita con San Fernando de Henares, Velilla de San Antonio, Rivas-Vaciamadrid e Loeches. Os ríos Jarama e Henares conflúen no seu termo municipal, dando relevancia aos cultivos de horta, sendo famosos na zona os tomates pola súa calidade. Pero gran parte do concello é de secaño e algúns dos cultivos tradicionais foron o cereal e os oliveirais.

As orixes da localidade remóntanse ó paleolítico, aínda que Mejorada del Campo fundouse no século XII, como unha das aldeas de Alcalá de Henares. No século XIII pasou a chamarse *Mejorada del Rey*, e séculos máis tarde recuperou o topónimo tradicional.

Entre os monumentos máis importantes do municipio cabe destacar a Catedral de Justo, a Capela de San Fausto e a Igrexa do Rosario.

O 27 de novembro de 1983 houbo un accidente aéreo no que morreron 181 persoas. Un Boeing 747 caeu preto do casco urbano e só sobreviviron 11 dos ocupantes.

## Véxase tamén
### Ligazóns externas
*Concello de Mejorada del Campo 
*Información sobre Mejorada no proxecto GEMA
Premio de Tradución Plácido Castro

O **Premio de Tradución Plácido Castro** é un galardón outorgado pola Fundación Plácido Castro en colaboración coa Asociación de Tradutores Galegos co obxectivo de recoñecer a mellor tradución ao galego publicada nese ano na Biblioteca Virtual BIVIR. O seu obxectivo é, segundo a propia fundación declara, "promover entre tódolos tradutores de Galicia versións en lingua galega das grandes obras da literatura universal".

Recibe o nome do escritor, xornalista e tradutor galego Plácido Castro (1902-1967).

## Características
En 2018 recuperou a dotación económica. A XIX edición do premio, que se había de conceder por volta de xuño de 2020, non se celebrou por mor da pandemia de COVID-19.

Á altura de 2024 a dotación fixada era de 3.000 €, e a persoa gañadora levaba así mesmo unha escultura conmemorativa realizada por Xaquín Chaves e denominada *Babelio*.

## Edicións 
## Galería 

Ficheiro:XVI premio plac castro traducion isabel soto.jpg|Acto de entrega da XVI edición do premio Plácido Castro de Tradución. Na imaxe aparecen, da esquerda á dereita: Xulio Ríos, Susi Castro, Isabel Soto, Alberto Varela Paz, Sonia Outón, Fernando Moreiras e Xavier Senín.
Ficheiro:Actoentregaplacidocastroxviii.jpg|Acto de entrega do XVIII Premio Plácido Castro de Tradución a Antía Veres Xesto na capela do Pilar de Corcubión.

## Notas 
## Véxase tamén 
### Outros artigos 
* Premio Lois Tobío ao Libro Traducido
* Premio Ramón Cabanillas de Tradución
* Premio Xela Arias

### Ligazóns externas 
* Biblioteca Virtual BIVIR 
* Páxina da Fundación Plácido Castro
John Howard Northrop

**John Howard Northrop** nado o 5 de xullo de 1891 en Yonkers, Nova York (Estados Unidos) e finado o 27 de maio de 1987 en Wickenberg (Arizona, Estados Unidos), foi un químico, bioquímico e profesor universitario estadounidense galardoado co Premio Nobel de Química no ano 1946.

## Biografía 
Naceu o 5 de xullo de 1891 na cidade de Yonkers, no estado norteamericano de Nova York. Estudou química na Universidade de Columbia, pola que se doutorou en 1915. En 1916 incorporouse ao Instituto Rockefeller de Investigacións Médicas e en 1949 foi nomeado profesor da Universidade de California, cargo do que foi titular ata 1961.

Faleceu o 27 de maio de 1987 na cidade de Wickenberg, unha vila do condado de Maricopa, en Arizona.

## Investigacións científicas 
Durante a primeira guerra mundial foi o encargado de conducir unha investigación ao servizo da guerra química do exército norteamericano acerca da produción de acetona e etanol mediante a fermentación. Posteriormente emprendeu investigacións sobre as propiedades químicas e actividades das encimas e en 1929 conseguiu obter pepsina en forma pura e cristalizada, determinando así mesmo as súas propiedades protéicas. Conseguiu cristalizar a tripsina e a quimotripsina, e, no transcurso das súas investigacións sobre substancias xeradoras (é dicir, sobre os precursores inactivos das encimas), illou o pepsinóxeno e o tripsinóxeno.

No ano 1938 illou e cristalizou o primeiro bacteriófago, un pequeno virus parasito que ataca bacterias, determinando que se trataba dunha nucleoproteína. En 1946 sinalou o proteinóxeno como a substancia nai de todas as proteínas presentes nas carnes, encimas, virus e anticorpos.

Obtivo en 1946 o Premio Nobel de Química (a metade do cal compartiu con Wendell Meredith Stanley polas súas achegas a "*a representación fiel das encimas e as viru-proteínas"*), recaendo a metade restante do Premio de devandito ano no químico James Batcheller Sumner.

## Véxase tamén 
* Premio Nobel de Química
### Ligazóns externas 
* Páxina web do Instituto Nobel, Premio Nobel de Química 1946 
* Biografía na páxina do Instituto Nobel
Plácido Castro (homónimos)

O nome **Plácido Castro** pode referirse a:
***Plácido Castro Rivas**, empresario e deputado galego (f. 1945);
***Plácido Ramón Castro del Río**, fillo do anterior, tradutor e xornalista galego (1902-1967);
***Plácido Castro Pena**, mestre e político galego (1899-1971).
Galería de imaxes de Loiba, Ortigueira

**San Xulián de Loiba** é unha parroquia que se localiza no concello de Ortigueira.

## Galería de imaxes

Ficheiro:Igrexa de Loiba.jpg|Igrexa de San Xulián de Loiba.
Ficheiro:Igrexa de Santo Andrés.jpg|Capela de Santo Andrés.
Ficheiro:Igrexa de Soutomor.jpg|Capela do Carme.
Ficheiro:Campo da Feira de Loiba.jpg|Campo da Feira.
Ficheiro:Ribeira de Furnas.jpg|Ribeira de Furnas.
Ficheiro:Praia do Picón.jpg|Praia do Picón.

## Véxase tamén
*Galería de imaxes de Ortigueira
Alexandre de Mindo

**Alexandre de Mindo**, nado en Caria, foi un escritor grego que viviu probabelmente durante o século I d.C. Escribiu sobre temas diversos, incluíndo zooloxía e adiviñación.

As súas obras, que agora se atopan perdidas, deberon ser consideradas de gran valor polos antigos, unha vez que se refiren a elas con moita frecuencia. Algúns fragmentos das súas obras foron preservadas por diversos autores posteriores.

## Véxase tamén
### Bibliografía
*William Smith, *A Dictionary of Greek and Roman Biography and Mythology*, v. 1, páx. 123, 3.700 páx., 1870.
Reboiras

O topónimo **Reboiras** pode referirse a:

;En Galiza
***Reboiras**, lugar da parroquia de Laíño, no concello de Dodro;
***Reboiras**, lugar da parroquia de Santo André de Boimente, no concello de Viveiro;
***Reboiras**, lugar da parroquia de Valcarría, no concello de Viveiro;
***As Reboiras**, lugar da parroquia do Burgo, no concello de Muras.

Amais, como apelido, pode referirse a:

***Moncho Reboiras**, militante nacionalista galego.

## Véxase tamén
### Outros artigos
***Reboiros**, lugar da parroquia de Goiriz, no concello de Vilalba.
Río Rubín, Río Saa

O **Rubín** é un río galego que transcorre polo concello lucense da Pobra do Brollón e é afluente do río Saa.

Nace na Serra da Trapa, na Pobra do Brollón, preto do monte Legua, de 1300 m. de altitude.
Tomares

**Tomares** é un municipio do sur de España, pertencente á provincia de Sevilla, Andalucía. No ano 2008 contaba con 21.921 habitantes. A súa extensión superficial é de 5,20&nbsp;km² e ten unha densidade de 4.240,04 hab/km². Atópase situada a unha altitude de 78 metros e a 4 quilómetros da capital de provincia, Sevilla. Pertence á comarca do Aljarafe.

Gran parte da súa poboación traballa ou estuda en Sevilla cidade, de cuxos barrios está separada unicamente polo río Guadalquivir.

Foi un dos primeiros municipios sevillanos en sufrir os procesos de urbanización masiva que caracterizan as modernas áreas metropolitanas, ata o punto de que o 90% do seu termo municipal está xa edificado. Isto fixo que se converta nunha referencia para os municipios da súa contorna, xa que se converteu no municipio con maior crecemento demográfico de España nos últimos 10 anos.

## Véxase tamén
### Outros artigos 
* Tesoro de Tomares

### Ligazóns externas
*Web oficial do concello de Tomares
*Tomares  - Sistema de Información Multiterritorial de Andalucía
* Blog oficial da Axencia de Desenvolvemento Local do concello de Tomares , con información de Emprego e Formación de Tomares
Distort Yourself

***Distort Yourself*** é o álbum debut, e único de momento, de Institute, un grupo musical formado polo ex cantante de Bush Gavin Rossdale. Saíu ao mercado o 13 de setembro de 2005 e debutou no posto 81º na lista Billboard 200, vendendo na primeira sobre 12.000 unidades. A totalidade de venda en todos os EUA era de 54.000 copias en abril do 2008.

"Bullet Proof Skin" serviu como single do álbum, acadando o posto 28º na lista Mainstream Rock Tracks e 29º na lista Modern Rock Tracks. Tivo unha considerable transmisión radiofónica na súa estrea, e en setembro de 2005 foi tocado en directo en varios *late night*, como por exemplo o *The Tyra Banks Show*. A canción foi escollida para a banda sonora de *A ameaza invisible* e para o videoxogo *NHL 06*. Tamén se lle filmou un vídeo musical, dirixido por Kevin Kerslake, que xa fixera vídeos para Nirvana e Green Day.

## Lista de cancións 
# "Bullet Proof Skin" - 4:25
# "When Animals Attack" - 4:00
# "Come On Over" - 3:58
# "Information Age" - 3:42
# "Wasteland" - 4:18
# "Boom Box" - 4:36
# "Seventh Wave" - 4:23
# "The Heat of Your Love" - 3:33
# "Ambulances" - 4:35
# "Secrets and Lies" - 4:58
# "Mountains" - 4:05
# "Save the Robots" - 4:29

## B-Sides 
* "The Art of Walking", pódese atopar no sinxelo de vinilo de edición limitada *Bullet Proof Skin*
* "Buzz of My System" e * "God Gave Us Land", pódense atopar na versión do Reino Unido do álbum

## Notas 
## Véxase tamén 
### Ligazóns externas 
* Páxina oficial de Institute
V (homónimos)

O **V** pode ter os seguintes significados:

* **V**, a vixésimo primeira letra do alfabeto galego, tamén presente noutros alfabetos de base latina.
* Na numeración romana, **V** representa o número 5.
:* Moi habitualmente, designa ao **século V**

* En física, **V** representa a velocidade dun corpo en movemento.
* En química, **V** é o símbolo do vanadio.
* En electricidade, **V** é o símbolo do voltio, unidade na que se mide o potencial eléctrico, o cal, tamén se representa por **V**.
* O sinal **V**, feito coa man.
* A serie de televisión ***V***, estreada en 1983
* A serie de televisión ***V, os visitantes***, *remake* da serie de 1983.
* O álbum musical de Vanessa Hudgens, ***V***
* O personaxe de cómic **V** de *V de Vendetta*
* O cómic ***V de Vendetta***
* A película ***V for Vendetta***, baseada no cómic anterior.
Teorema de Pappus-Guldin

**Teorema do centroide de Pappus**, tamén coñecido como **teorema de Guldin**, **teorema de Pappus-Guldin** ou **teorema de Pappus**, é o nome de dous teoremas que relacionan superficies e volumes de sólidos de revolución.

Os teoremas atribúenselles a Pappus de Alexandría e a Paul Guldin.

## Primeiro teorema 
:::::A = sd\,

## Segundo teorema 
:::::V = Ad\,
Rafael Sánchez Ferlosio

**Rafael Sánchez Ferlosio**, nado en Roma (Italia) o 4 de decembro de 1927 e finado en Madrid o 1 de abril de 2019, foi un escritor español, Premio Cervantes no 2004 e Premio Nacional das Letras Españolas no 2009. A súa obra máis coñecida é *El Jarama* (1955), manifestación eminente da estética do realismo.

## Traxectoria
Fillo do tamén escritor e correspondente do xornal *ABC* en Roma Rafael Sánchez Mazas (coñecido falanxista cuxo frustrado fusilamento na Guerra Civil española foi novelado por Javier Cercas en *Soldados de Salamina*), doutorouse en Filosofía e Letras pola Universidade Complutense de Madrid. Neses anos universitarios conformou xunto con outros escritores novos coma Ignacio Aldecoa ou Carmen Martín Gaite (con quen casou no 1954, divorciándose no 1970), a chamada Xeración do 50 ou Xeración dos nenos da guerra, unidos pola amizade e por unha actitude fortemente politizada.

Desenvolveu tamén unha intensa actividade xornalística, colaborando cos xornais *Arriba*, *ABC*, *El País* e *Diario 16*.

Sempre salientou polas súas posturas críticas, expresadas con toda claridade, en temas sociais e políticos. Opúxose publicamente á guerra do Golfo e a guerra de Iraq e cualificou as celebracións do quinto centenario do descubrimento de América como "indigno festival".

O 1 de abril de 2019 faleceu en Madrid aos 91 anos de idade.

## Obras 
* *Industrias y andanzas de Alfanhuí* (1951).
* *El Jarama* (1955). Premio Nadal. Premio da Crítica.
* *Y el corazón caliente* (1961).
* *Dientes, pólvora, febrero* (1961).
* *Las semanas del jardín* (1974).
* *Mientras no cambien los dioses, nada ha cambiado* (1986).
* *El testimonio de Yarfoz* (1986).
* *Campo de Marte* (1986).
* *La homilía del ratón* (1986).
* *Vendrán más años malos y nos harán más ciegos* (1993). Premio Nacional de Ensaio. Premio Ciudad de Barcelona.
* *Esas Yndias equivocadas y malditas* (1994).
* *El alma y la vergüenza* (2000).
* *La hija de la guerra y la madre de la patria* (2002).
* *Non Olet* (2003).
* *El Geco* (2005).
* *Glosas castellanas y otros ensayos* (2005).
* *Sobre la guerra* (2007).
* *God & Gun. Apuntes de polemología* (2008).
* *Guapo y sus isótopos* (2009).
* *Campo de retamas* (2015).

## Notas 
## Véxase tamén 
### Bibliografía 
* Lázaro, F. e Tusón, V. (1982). *Literatura española*. Ed. Anaya.

### Ligazóns externas 
* Biografías y vidas
Vonda Shepard

**Vonda Shepard**, nada en Nova York o 7 de xullo de 1963, é unha cantante estadounidense de rock/pop.

## Traxectoria 
A súa familia mudouse para California cando ela era bastante nova. Desde nova foi unha boa pianista e durante anos despois tivo varios traballos como cantante de apoio, conseguindo finalmente o seu propio contrato de gravación.

En 1987 gravou un dueto con Dan Hill titulado "Can't We Try". Lanzou o seu primeiro álbum en 1989. Acadou sona polas súas aparicións na serie de televisión *Ally McBeal*, na que interpretou o papel dunha música residente dun bar onde os personaxes do show normalmente bebían despois do traballo. Adoptou os papeis de pianista, guitarrista e baixista.

Mentres estivo na serie gravou dous álbums máis, amais de dúas seleccións de bandas sonoras de *Ally McBeal*. Logo Vonda lanzou dous álbums máis en estudo e máis recentemente un álbum ao vivo *Live: A Retrospective* (2005).

Vonda está casada co produtor musical Mitchell Froom, co que tivo o seu primeiro fillo o 15 de abril de 2006.

## Álbums 
* *Vonda Shepard* 1989 US: Reprise Records, pola Vesper Alley Records en 1998 
* *The Radical Light* 1992 US: Reprise Records, pola Vesper Alley Records en 1998
* ''It's Good, Eve* 1996 US: Vesper Alley Records / UK: Epic Records
* *Songs From Ally McBeal* 1998 US: 550 Music/Epic/SME Records / UK: Epic Records #3 /España: #1
* *By 7:30* 1999 US: Jacket Records / UK: Epic Records #39
* *Heart and Soul: New Songs From Ally McBeal* 1999 US: 550 Music/Epic/SME Records / UK: Epic Records #9
* *Chinatown* 2002 US: Jacket Records / UK: Edel Music
* *Live: A Retrospective* 2005 US: Jacket Records

## Coleccións 
* *Ally McBeal: A Very Ally Christmas* 2000 US: 550 Music/Epic/SME Records / UK: Epic Records
* *Ally McBeal: For Once in My Life'' Soundtrack 2001 US: 550 Music/Epic/SME Records / UK: Epic Records

## Sinxelos de Ally McBeal 
* "Searchin' My Soul" #1 España
* "Hooked On A Feeling" #7 España
* "Maryland"
* "Tell Him" #29 España
* "Read Your Mind"
* "This Old Heart Of Mine"
* "Baby Don't You Break My Heart Slow" (canda Emily Saliers de Indigo Girls)
* "Someday We'll Be Together"
* "Confetti"
* "Love Is Alive" (canda Anastacia)
* "Chances Are" (canda Robert Downey Jr.)

## Véxase tamén 
### Ligazóns externas 
* Official Vonda Shepard Website
* Old Vonda Shepard Website
* Vonda Shepard Overview web page
Parc y Scarlets

O **Parc y Scarlets** (do lingua galesa: *Parque dos Scarlets*, en inglés: *Scarlets Park*), antes coñecido como *Pemberton Stadium*, é un estadio de rugby da localidade de Llanelli, no Condado de Carmarthenshire, en Gales. O estadio foi inaugurado o 15 de novembro de 2008 como a casa dos Scarlets e do Llanelli RFC. O campo substituíu a Stradey Park, a casa dos equipos de rugby de Llanelli dende había 130 anos. O estadio é ocasionalmente empregado para os partidos da selección de fútbol sub 21, así coma a sénior e os partidos de competicións europeas do Llanelli A.F.C..

## Véxase tamén 
### Outros artigos 
* Scarlets
Rodney Parade

O **Rodney Parade** é un estadio da cidade de Newport, ao Sur de Gales. É empregado principalmente para disputar partidos de rugby e é a casa dos Dragons e do Newport RFC.

## Historia 
En 1875 foi creado o Newport Athletic Club, e dous anos despois comezaron a empregar o campo que Lord Tredegar tiña para os seus equipos de crícket, tenis, rugby e atletismo.

## Véxase tamén 
### Outros artigos 
* Dragons
Galería de imaxes de Albarellos, Monterrei

Santiago de Albarellos é unha parroquia do concello ourensán de Monterrei na comarca de Verín.

## Lugar de Albarellos

Ficheiro:Igrexa parroquial de Santiago de Albarellos, Albarellos, Monterrei.jpg|Igrexa parroquial de Santiago de Albarellos no lugar de Albarellos
Ficheiro:Albarellos, Monterrei, Galiza.jpg
Ficheiro:Albarellos, Albarellos, Monterrei 02.jpg
Ficheiro:Albarellos, Albarellos, Monterrei 03.jpg
Ficheiro:Albarellos, Albarellos, Monterrei, Galiza.jpg|Casa en Albarellos
Ficheiro:Lugar de Albarellos, Albarellos, Monterrei, Galiza.jpg
Ficheiro:Lugar de Albarellos, parroquia de Albarellos, Monterrei, Galiza.jpg
Ficheiro:Fonte en Albarellos, Albarellos, Monterrei, Galiza.jpg|Fonte
Ficheiro:Albarellos, Monterrei. Parque.jpg|Parque
Ficheiro:Albarellos, Monterrei. Galiza 2.jpg
Ficheiro:Escudo en Albarellos, Monterrei.jpg|Escudo en Albarellos
Ficheiro:Porta albarellos.jpg|Porta en Albarellos
Ficheiro:Albarellos, Monterrei, Galiza, Spain.jpg
Ficheiro:Albarellos,_Monterrei._Escudo.jpg
Ficheiro:Albarellos, Monterrei. Galiza.jpg
Ficheiro:Cruz en Albarellos, Monterrei, Galiza.jpg
Ficheiro:Albarellos (110).jpg ‎
Ficheiro:Albarellos (136).jpg ‎
Ficheiro:Albarellos (109).jpg ‎ 
Ficheiro:Albarellos (115).jpg ‎ 
Ficheiro:Albarellos (128).jpg ‎
Ficheiro:Albarellos (116).jpg ‎ 
Ficheiro:Albarellos (158).jpg 
Ficheiro:Albarellos (111).jpg ‎ 
Ficheiro:Albarellos (140).jpg 
Ficheiro:Albarellos (108).jpg 
Ficheiro:Albarellos (112).jpg ‎
Ficheiro:Albarellos (107).jpg ‎
Ficheiro:Albarellos (113).jpg ‎ 
Ficheiro:Albarellos (83).jpg ‎
Ficheiro:Albarellos (93).jpg ‎
Ficheiro:Albarellos (4).jpg ‎
Ficheiro:Albarellos (26).jpg 
Ficheiro:Albarellos (89).jpg ‎
Ficheiro:Albarellos (71).jpg ‎
Ficheiro:Albarellos (96).jpg ‎ 
Ficheiro:Albarellos (79).jpg ‎
Ficheiro:Albarellos (27).jpg
Ficheiro:Albarellos (97).jpg ‎
Ficheiro:Albarellos (73).jpg ‎
Ficheiro:Albarellos (99).jpg ‎
Ficheiro:Albarellos (85).jpg ‎
Ficheiro:Albarellos (56).jpg ‎
Ficheiro:Albarellos (100).jpg ‎
Ficheiro:Albarellos (16).jpg 
Ficheiro:Albarellos (6).jpg ‎
Ficheiro:Albarellos (38).jpg ‎
Ficheiro:Albarellos (42).jpg ‎
Ficheiro:Albarellos (81).jpg ‎
Ficheiro:Albarellos (72).jpg ‎
Ficheiro:Albarellos (31).jpg ‎ 
Ficheiro:Albarellos (17).jpg ‎ 
Ficheiro:Albarellos (20).jpg 
Ficheiro:Albarellos (77).jpg ‎ 
Ficheiro:Albarellos (95).jpg ‎
Ficheiro:Albarellos (52).jpg ‎ 
Ficheiro:Albarellos (8).jpg ‎
Ficheiro:Albarellos (82).jpg ‎
Ficheiro:Albarellos (14).jpg 
Ficheiro:Albarellos (2).jpg 

## Véxase tamén
*Galería de imaxes de Monterrei
Firhill Stadium

O **Firhill Stadium** ou **Firhill Arena** (coñecido anteriormente tamén baixo o nome **Firhill Park**, mais comunmente coñecido coma **Firhill**) é un estadio de fútbol e rugby da cidade de Glasgow, Escocia. É o estadio no que actualmente disputan os seus partidos como locais o equipo de fútbol Partick Thistle F.C. e o de rugby Glasgow Warriors. O estadio ten unha capacidade para preto de 11.000 espectadores.

No pasado foi a casa temporal doutros dous equipos de fútbol, o Clyde e o Hamilton Academical.

## Historia
### Fútbol
Firhill é a casa do Partick Thistle dende 1909, que se viu forzado a abandor o seu anterior estadio de Meadowside un ano antes. O estadio fufriu unha remodelación en 1927, un ano antes o estadio acollera o seu únicoa partido internacional ata agora, fronte a Irlanda.

## European Football 
Firhill acolleu o seu primeiro partido da Copa de Europa, e primeiro de Glasgow na competición, cando o Djurgardens sueco xogou o seu partido como local no estadio escocés fronte ao Hibernian en 1955. O equipo sueco disputou este partido en Firhill debido ás condicións de frío en Suecia no tempo do partido.

### Rugby Union
En decembro de 2005, Firhill converteuse tamén na casa do equipo profesional de rugby de Glasgow, o Glasgow Warriors, cando se trasladaron dende a súa anterior casa en Hughenden Stadium. Logo de retorno a Hughenden en 2006, os Warriors retornaron a Firhill ao principio da tempada 2007-08. En abril de 2009 ampliábase cinco anos máis a localía dos Warriors no estadio.

### Rugby League
En 1996, Firhill foi a casa da Selección de rugby de Escocia da modalidade de rugby league no seu primeiro partido como local cunha vitoria fronte ao equipo irlandés. O rugby league é un deporte minoritario en Escocia, mais volveu a este estadio na Rugby League World Cup 2000.
A Rioxa, Arxentina

**A Rioxa** é unha cidade, capital da provincia da Rioxa, na Arxentina.

## Poboación 
En 2001 tiña 143&nbsp;684 habitantes, un 27,80% máis que no ano 1991.

## Clima 
miniatura|esquerda|290px|Climograma de La Rioja.
A Rioxa presenta características propias dun clima continental. Os invernos son suaves e secos, con temperaturas medias por encima dos 10&nbsp;°C e escasas choivas, así como unha alta oscilación diaria. Os veráns son chuviosos e cálidos con temperaturas medias de 28&nbsp;°C e máximas absolutas ao redor dos 40&nbsp;°C, unha das máis altas da Arxentina.

## Notas
IES Francisco Aguiar

O **Instituto de Ensinanza Secundaria Francisco Aguiar** é un centro de ensinanza secundaria e Bacharelato pertencente á rede pública de institutos da Xunta de Galicia, situado en Betanzos.

## Organización e características 
Pertence á rede de institutos públicos da Xunta de Galicia, no que se imparte Educación Secundaria Obrigatoria, Bacharelato, Ciclos Formativos de Xestión Comercial e Mercadotecnia.
 
É un centro constituído por diversos edificios integrados na zona educativa da cidade, onde tamén se atopan o IES As Mariñas e o CEIP Francisco Vales Villamarín.

## Historia 
O instituto comezou a funcionar no curso 1952-1953, estabecendo a súa sede no convento de San Domingos. A inauguración oficial do Instituto realizouse o 17 de setembro dese mesmo ano e consistiu na celebración relixosa seguida da impartición simbólica dunha primeira clase.

O IES Francisco Aguiar de toma o seu nome do arcebispo betanceiro do século XVII, Francisco de Aguiar Seixas e Ulloa, que foi arcebispo de México, onde fundou distintas institucións docentes e benéficas.

No ano 1980 mudou a súa sede ao actual edificio.

## Notas 
## Véxase tamén 
### Ligazóns externas 
* IES Francisco Aguiar.
* Web antiga do IES Francisco Aguiar.
### Outros artigos 
* Betanzos
Copa Xunta de Rugby

A **Copa Xunta de Rugby** é unha competición de rugby por eliminatorias organizada pola Federación Galega de Rugby que se disputa anualmente tralo remate das competicións de liga. Os equipos compiten entre eles independentemente da súa categoría. A competición disputouse por primeira vez en 1986. O máximo dominador do torneo ao longo da súa historia é o Vigo Rugby Club.
## Palmarés 
### Sénior masculino 
; Formato de rugby a sete

### Sénior feminino 
; Formato de rugby a sete

## Campionatos por club 
## Véxase tamén 
### Ligazóns externas 
* Federación Galega de Rugby
Río Albarellos, río Búbal

O **Albarellos** é un río galego que transcorre polo concello ourensán de Monterrei e é afluente do río Búbal. É coñecido tamén como río Rubín.

## Curso e afluentes 
Nace no Penedo do Oso, situado na serra de Meda, entre os concellos de Cualedro, Laza e Monterrei. Durante o seu curso atravesa a localidade abandonada de Paradiña e mailas localidades de Infesta e Albarellos (esta última é a que lle dá un dos seus nomes), para finalizar o seu percorrido desembocando no río Búbal á altura da aldea de Vilaza.

Ao saír de Infesta recibe un dos seus principais afluentes, o río de Rebordondo.

## Construcións salientables 
Ao paso por Paradiña é atravesado por unha ponte do século XX. No seu percorrido están a presa das Lagas e mais a presa de Infesta, ambas empregadas para o baño.  Preto de Infesta o río discorre paralelo a unhas canalizacións de auga que datan de 1918.

## Fauna e flora 
Ao igual que no resto dos bosques de ribeira galegos, abundan os bidueiros, amieiros, freixos e salgueiros nas beiras do río. Nalgúns puntos da zona alta do curso tamén se estenden prados aos lados.

En canto á fauna, o río é fogar de numerosas especies de anfibios, como a ra patilonga (*Rana iberica*), réptiles como a cobra de colar (*Natrix natrix*) ou a cobra sapeira (*Natrix maura*) e mamíferos coma o ourizo cacheiro (*Erinaceus europaeus*). Ocasionalmente pódense avistar garzas (*Ardea cinerea*).
Reino do Congreso

O **Reino do Congreso** ou **Reino de Polonia** é unha entidade política, creada no Congreso de Viena en 1815 a partir do Ducado de Varsovia, cando as grandes potencias europeas se reorganizaron logo das guerras napoleónicas.

## Historia
### Nacemento do reino
O nacemento do Reino do Congreso débese en gran medida ós esforzos de Adam Jerzy Czartoryski, polaco e ministro de asuntos exteriores ruso, que quería resucitar Polonia como un aliado de Rusia. Obtén unha constitución liberal para o novo reino, que é moi parecida á do Ducado de Varsovia. Ademais, o Reino do Congreso, tiña unha armada e o seu propio goberno. Oficialmente, foi unha monarquía constitucional co tsar de Rusia levando o título de Rei de Polonia. A Dieta podía votar as leis e era responsable do vicerrei representante do tsar. O 9 de decembro de 1815, o cargo de gobernador foi designado na persoa do príncipe Józef Zajaczek, que ocupou o cargo ata a súa morte en 1826.

### A fin das Ilusións
O Reino do Congreso non durou máis de quince anos. Os problemas comezaron cando Nicolao I foi coroado tsar.  Nicolao I, non tolerou ningunha restrición ós seus poderes en Polonia. Nomea o gran duque Constantino Romanov vicerrei de Polonia. Este quixo impoñer unha disciplina rusa no seo da armada do reino e os militares comezaron a conspirar contra el.  Mentres que os rusos prevían utilizar o exército do reino para intervir contra os movementos revolucionarios en Francia e Bélxica, o subtenente Piotr Wysocki e o seu grupo trataron de asasinar o gran duque Constantino, desencadeando unha insurrección contra Rusia. En xaneiro de 1831, o tsar foi deposto pola Dieta por transgredir en numerosas ocasións a constitución. A resposta do tsar non foi outra que a de enviar as tropas para acabar coa revolta polaca.

### A rusificación
Tras once meses de guerra, Rusia controlou a situación. A constitución foi abolida, e establecéronse tarifas aduaneiras con Rusia para frear o desenvolvemento da economía do reino.  As autoridades rusas pecharon as universidades e escolas superiores. O papa Gregorio XVI outorga a bendición a Nicolao I por liquidar do Reino do Congreso toda a tolerancia que Alexandre I permitira. No 1832, a administración recaeu nun goberno militar, a cargo do xeneral Iván Paskievich, quen levou a cabo unha política de rusificación. No 1856, Mikhaïl Gortchakov sucédeo como gobernador do Reino de Polonia ata o 30 de maio de 1861.

### O país do Vístula
En 1863, xorde unha nova revolta, a Revolta de Xaneiro. Tras a derrota dos insurxentes, instaurouse unha política de rusificación total.  O proceso de unificación con Rusia foi proposto coa fin de acabar coas institución do reino polaco creadas en 1815. O ruso converteuse na lingua oficial. En 1868, os territorios do Reino do Congreso, foron incorporados ó Imperio Ruso baixo o nome de *País do Vístula* (en ruso: Privislinsky Kray). O nome, Reino do Congreso, continua sendo empregado para designar estes territorios ó longo do século XIX, aínda que a entidade política do reino non exista xa.

No ano 1915, a armada rusa abandona o Reino a mans dos alemáns e austrohúngaros.
A Armada, Queimadelos, Mondariz

**A Armada** é un lugar da parroquia de Queimadelos no concello pontevedrés de Mondariz, na comarca do Condado. Tiña 49 habitantes no ano 2013 segundo datos do Instituto Galego de Estatística, dos cales eran 21 homes e 28 mulleres, o que supón unha diminución con relación ao ano 2000 cando tiña 70 habitantes. É o lugar da parroquia con máis poboación de Queimadelos. Comprende os barrios do Outeiro, O Outeriro da Cruz, O Camiño da Igrexa e unha pequena parte da fraga.

Neste lugar localízase o Carballo da Armada con máis dun século de vida.

## Lugares e parroquias 
### Lugares de Queimadelos 
### Parroquias de Mondariz 
## Véxase tamén 
### Outros artigos 
* Lugares de Mondariz
Río Búbal, río Támega

O **río Búbal** ou **Buble** é un curso fluvial galego que transcorre polos concellos ourensáns de Cualedro, Monterrei e Verín. É afluente do río Támega.

## Étimo 
O nome do río ten relación co do pobo prerromano dos bibalos, que habitaba na comarca, segundo consta no Padrón dos pobos da ponte de Chaves.

## Descrición 
[esquerda|miniatura|Pescador no río Búbal xunto ao [balneario de Requeixo.]]

Nace na serra do Larouco, dacabalo entre os concellos de Cualedro e Baltar, na provincia de Ourense, e o de Montalegre, en Portugal. Recolle as augas das chairas entre a Alta Limia e a fronteira con Portugal. O seu tramo final está declarado como parte da zona especial de conservación (ZEC) río Támega da Rede Natura 2000, xunto co tramo do Támega augas arriba da desembocadura.
Os seus principais afluentes son o río Pichos, no concello de Cualedro, que percorre as parroquias de Lucenza, A Xironda e San Millao, e o río Rubín no concello de Monterrei, que percorre as parroquias de Infesta, Albarellos e Vilaza.

## Notas
Lista de publicacións impresas galegas

Esta é unha **lista** dos **xornais e outras publicacións periódicas impresas** que hai ou houbo en Galicia, ou dirixidas á comunidade galega da diáspora.

## En Galicia 
### Provincia da Coruña 
### Provincia de Lugo 
### Provincia de Ourense 
### Provincia de Pontevedra 
## Da diáspora galega 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 

*  Véxase tamén o manuscrito orixinal.
* 
* 

### Outros artigos 
* *Diccionario da literatura galega II. Publicacións periódicas*
### Ligazóns externas 
* "Voceiros da colectividade galega na emigración" Consello da Cultura Galega.
Liga Galega de Rugby

A **liga galega de rugby** e a competición que enfronta ós clubs de rugby galegos, divididos en dúas divisións, a LGR1 e a LGR2. A liga está organizada pola FGR, que tamén organiza a Copa Xunta de Rugby. Tódolos clubs galegos participan na liga galega, mesmo os que compiten nas dúas competicións nacionais (a División de Honra A e División de Honra B), xa que os clubs que compiten en competicións nacionais teñen a obriga de ter equipos filiais nas súas ligas rexionais.

## Mapa dos equipos 

300px
**CR Ferrol**12px|Ferrol
10px|A Coruña**CRAT**
**CD Zalaeta**10px|Arteixo
**Santiago RC**12px|Santiago de Compostela
12px|As Pontes**CR Fendetestas**
12px|Lalín**CR Lalín**
12px|Lugo**Muralla RC**
12px|Vilagarcía**Os Ingleses RC**
12px|Vigo**Vigo RC**
12px|Pontevedra**Mareantes RC**
**Pontevedra RC**12px|Pontevedra
12px|Ourense**Ourense RC**
12px|Ourense**RO Keltia**
***Equipos de rugby galegos:***

## Campións 
A actual liga galega de rugby naceu na tempada 1983/1984 con cinco equipos participantes, dous da Coruña (Zalaeta e CRAT), un de Santiago (Universitario), un de Ferrol (Marina) e un de Vigo (Bocoi), sendo o primeiro equipo campión o equipo de Santiago de Compostela. O cadro de campións é o seguinte:

;Títulos por club:
* 6 Títulos: Xabarín
* 4 Títulos: Ferrol, CRAT, Vigo, Ourense
* 3 Títulos: Lalín, Mareantes, Zalaeta, Muralla, Ingleses
* 2 Títulos: Marina
* 1 Títulos: CDU Santiago, Compostela,

## Liga feminina 
A liga galega feminina de rugby é de nova creación. A maioría de clubs de rugby galegos non teñen sección de rugby feminino, de xeito que a liga galega é de pequeno tamaño. Na tempada 2017-18 e 2018/19 houbo cinco equipos disputando o torneo, sendo algúns deles reforzados por xogadoras doutros clubs que non participan:

; CAMPIOAS
* 2015-16 - Muralla RC
* 2016-17 - CR Lalín
* 2017-18 - Muralla RC
* 2018-19 - CRAT
* 2019-20 -
* 2020-21 -
* 2021-22 -
* 2022-23 -
* 2023-24 - Pontevedra RC
* 2024-25 -

## Véxase tamén 
### Ligazóns externas 
* Federación Galega de Rugby
Batalla de Arfderydd

A **batalla de Arfderydd** (tamén coñecido como **Arderydd**) tivo lugar, segundo os *Annales Cambriae*, en 573. Os exércitos que se enfrontaban son citados de forma diversa en varias fontes galesas antigas, cousa que suxire que había un número de exércitos aliados. Os principais adversarios semella que foron Gwenddoleu ap Ceidio e mais os príncipes irmáns, Peredur e Gwrgi, ou o rei Rhydderch Hael de Strathclyde.  Gwenddoleu foi derrotado e as súas tropas aniquiladas. O seu bardo, Lailoken, volveuse tolo e botou a correr cara ao bosque. Probabelmente sexa a orixe do personaxe artúrico, Merlín.
Nun manuscrito que data de finais do século XV, unha historia chamada *Lailoken and Kentigern* sitúa a batalla na chaira entre Liddel e Carwannok. Isto pénsase que está en Arthuret, preto de Longtown, en Cumberland (agora Cumbria).
Rugby Clube da Lousã

O **Rugby Clube da Lousã** é un club portugués de rugby da localidade de Lousã. O club evolucionou ata a segunda categoría do rugby portugués, Campionato portugués de rugby de 2ª División, ou *Campeonato Nacional de I Divisião*.
## Véxase tamén
### Ligazóns externas
* Perfil de Facebook do RC Lousã 

### Outros artigos
SHUM Maçanet

O **SHUM Maçanet** é un club deportivo de Maçanet de la Selva, adicado á práctica do hóckey a patíns. As siglas SHUM corresponden á **Secció Hoquei Unió Maçanetenca**.

Na tempada 2006-07 perdeu a categoría da O.K. Liga, mais recuperouna a tempada seguinte.

## Véxase tamén
Lailoken

**Lailoken** foi un profeta tolo da antiga Britania posromana de finais do século VI. A *Vida de San Kentigern* fala dun *home tolo, que chamaban Laleocen* que viviu na aldea de *Peartnach* (Partick) ou preto dela no reino de Strathclyde. Laleocen profetizou a morte do rei Rhydderch Hael.

A causa da súa descrición como un home salvaxe e vidente que estaba a vivir nos bosques do sur de Escocia identifícano en ocasións con Myrddin Wyllt, o prototipo do mago Merlín da lenda artúrica.. Myrddyn está asociado particularmente coa Batalla de Arfderydd en Cumberland (agora Cumbria) e a área xusto ao norte, na raia na moderna Escocia. Myrddyn loitaba no bando dos vencidos e tras a batalla toleou.

No texto galés *Cyfoesi Myrddin a Gwenddydd ei Chwaer* (*A conversa de Merlín e Gwendydd, a súa irmá*), Gwendydd refírese a Merlín como *Llallawg* e o seu diminutivo *Llallogan*.

Jarman tamén asocia a Llallogan ~ Laloiken con Merlin 
 
A historia do século XV *Lailoken and Kentigern* afirma que "algúns din que o seu nome era *Merlynum*".

## Bibliografía
Galería de imaxes de Noalla, Sanxenxo

Santo Estevo de Noalla é unha parroquia que se localiza no concello de Sanxenxo

Ficheiro:Castro da Lanzada, Noalla, Sanxenxo.jpg|Castro da Lanzada.
Ficheiro:Praia de bolos a lanzada 01-02.jpg|Praia de Bolos xunto á ermida da Lanzada.
Ficheiro:Porta Noalla, Sanxenxo.jpg|Porta románica da igrexa parroquial.
Ficheiro:Sanxenxo, Noalla, San Estevo 06-06.JPG|Santo Estevo, na igrexa parroquial.

## Praias

Ficheiro:Sanxenxo Praias A Lapa Area Gorda.jpg|Praias de Lapa e Area Gorda.
Ficheiro:Sanxenxo Praia Area Gorda.jpg|Praia de Area Gorda.

## Lugares
### Aios, Noalla, Sanxenxo

Ficheiro:Capela Aios.JPG|Capela.
Ficheiro:Cruceiro Aios.JPG|Cruceiro de Aios.
Ficheiro:Hórreo Aios.JPG|Hórreo en Aios.
Ficheiro:Aios.JPG|Lugar de Aios.

### Fonte Ons, Noalla, Sanxenxo

Ficheiro:Fonte Ons, Noalla, Sanxenxo.jpg

### Pontes, Noalla, Sanxenxo

Ficheiro:Lavadoiro de Pontes 1.JPG|Lavadoiro
Ficheiro:Lavadoiro de Pontes 2.JPG|Lavadoiro de Pontes.
Ficheiro:Fonte do lavadoiro de Pontes.JPG|Fonte do lavadoiro de Pontes.

## Véxase tamén
*Galería de imaxes de Sanxenxo
Club de Rugby Les Abelles

O **Club de Rugby Les Abelles** é unha sociedade deportiva de afeccionados ao rugby da cidade de Valencia.

## Historia
O club foi fundado en 1971 por Noel Halangode, mestre do Colexio de Xesuítas de Valencia. Xogador durante un tempo do club londiniense London Wasps, tenta trasladar o nome e o espírito deste a un grupo de alumnos. Dende aquela encóntrase afiliado á Federación española de rugby e como club valenciano pertence á Federación Territorial da Comunidade Valenciana.

Con máis de trinta anos de historia, Les Abelles converteuse nun equipo de nome dentro do rugby español, debido aos diferentes títulos e galardóns obtidos. Na cidade de Valencia leva todo este tempo pelexando pola difusión e captación de practicantes deste deporte. Máis dun milleiro de persoas pasaron por este club, moitos deles foron elixidos para xogar tanto na Selección Valenciana coma na Selección Española.

Na tempada 1981-82 ascende por primeira vez á División de Honra. Logo de varios descensos, o equipo consegue volver á División de Honra B na tempada 1999-00, mais un novo descenso os relegaría novamente á terceira categoría do rugby español. Foi na tempada 2003-04 na que volveron á segunda categoría do rugby español, na que se mantiveron sempre entre os dous primeiros equipos do Grupo 2 ata o ascenso de novo á máxima categoría do rugby en España na tempada 2007-08, 25 anos despois do primeiro ascenso a esta categoría.

Despois de descender na tempada 2009-10 a División de Honra B, na tempada 2010-11 Les Abelles acadou a segunda posición na clasificación final do Grupo 2, por detrás do CRC Madrid. A continuación disputou fronte a Getxo RT unha eliminatoria de ascenso a División de Honra. O equipo valencián gañou o primeiro encontro xogado en Valencia por 15 a 13, pero no encontro de volta perdeu por 43 a 21, co cal seguirá competindo polo menos un ano mais na segunda categoría do rugby nacional.

## Palmarés
;Posicións do Club de Rugby Les Abelles en competicións nacionais dende a súa fundación

*A División de Honra B existe dende a tempada 1998-99. Anteriormente a Primeira Nacional era a 2ª División do rugby español*.

* Campión da Copa FER: 2003-04
* Campión da Primeira División Nacional: 1999-00
* Subcampión da Copa FER: 1980-81

## Tempada actual
## Véxase tamén
### Outros artigos
* División de Honra
* Copa do Rei

### Ligazóns externas
*Site oficial do Les Abelles R.C.
Rugby Club Valencia

O **RC Valencia** (tamén coñecido como Valencia Rugby) é un equipo de rugby español da cidade de Valencia. Actualmente o club compite no División de Honra B de Rugby, segunda categoría do rugby español.

## Historia
O club foi fundado en maio de 1966 por un grupo de xogadores xoves que querían ver un equipo da cidade de Valencia xogando nas ligas nacionais. Houbo problemas para conseguir un campo, e o club xogou nun campo de fútbol en Picanya e, ás veces á beira do río polo centro de formación de profesores nos primeiros anos. Logo dun tempo conseguiron adquirir o seu propio terreo de xogo, o Campo de la Pechina (Campo de El colgante), o primeiro campo de rugby da cidade. A tempada seguinte comezou a competir un equipo de mozos que rematou gañando o campionato rexional.

O equipo sénior chegou ás ligas nacionais por primeira vez na tempada 1973-74 e conseguiu ascender á División de Honra natempada 1976-77, gañando o campionato na tempada 1982-83.

Na tempada 1983-84 disputou a final da Copa Ibérica, perdendo fronte ao campión da Liga Portuguesa, o Centro Desportivo Universitario de Lisboa por 13-3 en Valencia. En 1990 o club conseguiu o seu primeiro patrocinador, Tecnidex, unha empresa provedora de produtos químicos, e desinfectantes con fins agrícolas.

Na tempada 2010-11 o equipo competiu no Grupo C da Primeira División Nacional (terceira categoría do rugby nacional) acadando a sétima posición na clasificación final, con catro vitorias e dez derrotas.

## Palmarés
;Posición do Valencia RC nas competicións nacionais dende o ano 1970, cando se creou a liga

*A División de Honra comezou a disputarse en 1970. A División de Honra B existe dende a tempada 1998-99. Anteriormente a Primeira Nacional era a 2ª División do rugby español. A Primeira División Nacional existe dende a tempada 1972-73. Naceu como o 2º nivel do rugby español, e dende a tempada 1998-99 é o 3º*.

*División de Honra
**1983
*División de Honra B
**2002
*Primeira División Nacional
**1976 e 1993 
*Liga Rexional Valenciana
**1968, 1970, 1972 e 1974

## Véxase tamén
### Ligazóns externas
*RC Valencia
### Outros artigos
Club de Rugby Liceo Francés

O **Club de Rugby Liceo Francés** é un club de rugby español fundado en 1968 en Madrid e que actualmente compite na División de Honra B, a segunda categoría do rugby español. As cores do equipo son as da bandeira francesa, branco, azul e vermello.

## Historia 
O club foi fundado na tempada 1967-68. Nese ano inaugurouse o novo colexio no parque Conde Orgaz e os señores Agostini e Tyssere, que dirixían o centro, solicitaron á federación un educador. Chegou entón Luis Abad *Luisón*, que sembrou a paixón polo rugby e dirixiu ao equipo durante anos. Dende aquela o club non parou de medrar, ata converterse nun dos equipos máis importantes do panorama español, proporcionando moitos xogadores ás diferentes categorías da Selección Española.

O Liceo Francés ten unha forte tradición de coidado da canteira e a formación de xogadores para o futuro, sendo a súa escola unha das máis importantes de España.

A pesar de non ter gañado ningunha das 14 edicións da Liga Española de rugby que disputou, o equipo acadou o subcampionado nas tempadas 1990-91 e 1992-93. Nos anos 1989 e 2001 o equipo caeu derrotado na final da Copa do Rei. A súa última presenza na División de Honra foi na tempada 2006-07.

Na tempada 2010-11 competiu no Grupo 2 da División de Honra B, acadando a 4ª posición na clasificación final da liga, o que permitirá que o equipo participe de novo na segunda categoría do rugby nacional na tempada 2011-12.

## Palmarés 
;Posicións do Club de Rugby Liceo Francés nas competicións nacionais

*A División de Honra comezou a disputarse en 1970. A División de Honra B existe dende a tempada 1998-99. Anteriormente a Primeira Nacional era a 2ª División do rugby español. A Primeira División Nacional existe dende a tempada 1972-73. Naceu como o 2º nivel do rugby español, e dende a tempada 1998-99 é o 3º*.

## Tempada actual 
## Véxase tamén 
### Outros artigos 
* División de Honra B
### Ligazóns externas 
* Páxina oficial do club 
* Artigo de Marca sobre a actualidade do club
Associação de Estudantes do Instituto Superior de Agronomia

O **Associação de Estudantes do Instituto Superior Agronomia**, comunmente coñecido como **Agronomia**, é un club portugués de rugby da cidade de Lisboa, fundado en 1932. O club compite na máxima categoría do rugby portugués.

## Palmarés 
* **Liga de Portugal: 2 títulos**
:::2006-07, 2018-19
* **Copa de Portugal: 9 títulos**
:::1977-78, 1997-98, 1998-99, 1999-00, 2005-06, 2008-09, 2009-10, 2010-11, 2011-12
* **Copa Ibérica: 1 título**
:::2007-08

## Véxase tamén 
### Ligazóns externas 
* Páxina web oficial
José Duarte Díaz

**José Duarte Díaz**, coñecido como **Nenó**, nado en 1940 e finado en Ribadeo o 26 de xaneiro de 2010, foi un político e persoeiro popular en Ribadeo.

## Traxectoria política
Dende a súa entrada en política como membro de Alianza Popular, ocupou diversos cargos a nivel municipal. Na corporación elixida en 1983 participou no goberno municipal de José Ramón Cociña García detentando a delegación de Incendios, alumeado e persoal. Na corporación elixida en 1995, baixo a alcaldía de José Carlos Rodríguez Andina, ocupou os cargos de Concelleiro Delegado de Tráfico e Seguridade Cidadá, así como Vocal da Comisión de Goberno e segundo Tenente de Alcalde, tralo falecemento de José Ramón Cociña, compañeiro naquel momento en Coalición Galega. Entre 1999 e 2003 forma parte do Grupo Popular no equipo de goberno, continuando coa mesma delegación e sendo nomeado Cuarto Tenente de Alcalde e membro da Xunta de Goberno Local.

No período 2003 - 2007 o seu grupo pasa á oposición, formando parte da vocalía de Comisións Informativas baixo o mandato de Balbino Pérez Vacas. Tralas eleccións municipais de 2007 continuou a formar parte da oposición baixo a presidencia de Fernando Suárez Barcia, participando en diversas Comisións Informativas e realizando actuacións como portavoz suplente do grupo popular.

## Visión humana
A popularidade de Nenó, como era coñecido popularmente, vén da recoñecida rectitude, nobreza e honradez, estimada tanto por compañeiros como por adversarios.

## Outros apuntamentos biográficos
Con anterioridade tíñase adicado á hostalería, rexendo o 'Bar Galicia' en Ribadeo.

## Véxase tamén
### Outros artigos
*Eleccións municipais en Ribadeo